ઓક્ટોબર સિરીઝમાં ભારતીય શેરબજાર છ ટકાથી વધુ તૂટવાની સાથે એશિયન શેરબજારની નેગેટિવ ઝોનની લાઇનમાં આવી ગયા હતા. એશિયાનાં મોટા ભાગનાં શેરબજાર ૨૦૧૮માં બે આંકડામાં નેગેટિવ રિટર્ન બતાવી રહ્યાં હતાં ત્યારે ભારતીય શેરબજાર ૨૦૧૮ના પ્રારંભની સરખામણીએ અથવા એક વર્ષના વળતરની દૃષ્ટિએ પોઝિટિવ ઝોનમાં હતા પણ ગયા સપ્તાહના સેન્સેક્સમાં ૯૬૬ અને નિફ્ટીમાં ૨૭૩ પોઇન્ટના ઘટાડા સાથે ભારતીય શેરબજારના બેન્ચમાર્ક પણ વર્ષ ૨૦૧૮ના પ્રારંભની સામે નકારાત્મક વળતર આપનાર શેરોની યાદીમાં ઉમેરાઈ ગયા હતા.